b"\n_START_ARTICLE_\nSaku Koivu\n_START_SECTION_\nBiografia\n_START_PARAGRAPH_\nVa n\xc3\xa9ixer el 23 de novembre de 1974 a la ciutat de Turku, poblaci\xc3\xb3 situada a la prov\xc3\xadncia de Finl\xc3\xa0ndia Occidental. \xc3\x89s germ\xc3\xa0 del tamb\xc3\xa9 jugador d'hoquei i medallista ol\xc3\xadmpic Mikko Koivu.\n_START_SECTION_\nCarrera esportiva\n_START_PARAGRAPH_\nInici\xc3\xa0 la seva carrera al seu pa\xc3\xads per\xc3\xb2 ben aviat es trasllad\xc3\xa0 al Canad\xc3\xa0 per jugar en els Montreal Canadiens, i posteriorment als Estats Units per jugar en els Anaheim Ducks, club en el qual milita._NEWLINE_Amb 19 anys va participar en els Jocs Ol\xc3\xadmpics d'hivern de 1994 realitzats a Lillehammer (Noruega), on aconsegu\xc3\xad guanyar la medalla de bronze, metall que repet\xc3\xad en els Jocs Ol\xc3\xadmpics d'hivern de 1998 realitzats a Nagano (Jap\xc3\xb3). No particip\xc3\xa0 en els Jocs Ol\xc3\xadmpics d'hivern de 2002 realitzats a Salt Lake City (Estats Units) i en els Jocs Ol\xc3\xadmpics d'hivern de 2006 realitzats a Tor\xc3\xad (It\xc3\xa0lia) aconsegu\xc3\xad guanyar la medalla de plata, perdent la final ol\xc3\xadmpica davant de Su\xc3\xa8cia. En els Jocs Ol\xc3\xadmpics d'hivern de 2010 realitzats a Vancouver (Canad\xc3\xa0) aconsegu\xc3\xad una nova medalla de bronze._NEWLINE_Al llarg de la seva carrera ha guanyat quatre medalles en el Campionat del M\xc3\xb3n d'hoquei gel mascul\xc3\xad, destacant una medalla d'or aconseguida el 1995."